ডেভিড ড্যারিল গ্যালোয়ে  (জন্ম ৫ মে ১৯৩৭ - ২৮ ডিসেম্বর ২০১৯) ছিলেন একজন মার্কিন উপন্যাসিক, কিউরেটর, সাংবাদিক এবং শিক্ষাবিদ। তিনি হার্ভার্ড বিশ্ববিদ্যালয় থেকে স্নাতক পাশ করেন। তিনি তেহরান মিউজিয়াম অফ কনটেম্পোরারি আর্টের প্রতিষ্ঠাতা তত্ত্বাবধায়ক,  ইন্টারন্যাশনাল হেরাল্ড ট্রিবিউনের‌ দীর্ঘদিনের লেখক, রুহর বিশ্ববিদ্যালয়ের বখুমের একজন এমেরিটাস অধ্যাপক এবং রয়েল সোসাইটি অফ আর্টসের একজন ফেলো ছিলেন। জীবনের শেষ সময়ে তিনি ফ্রান্স ( ফোরকালকুইয়ার ) এবং জার্মানি উভয় স্থানেই বসবাস করেছিলেন।   জীবনের প্রথমার্ধ  ডেভিড গ্যালোয়ের জন্ম ৫ মে ১৯৩৭ সালে টেনেসির মেম্ফিসে। ১৯৫৫ সালে তিনি হার্ভার্ড বিশ্ববিদ্যালয়ে ভর্তি হন, যেখানে তিনি লিওনার্ড বার্নস্টাইন এবং আর্থার এম. শ্লেসিঞ্জার জুনিয়র দ্বারা শিক্ষিত হন।   সেখানে গ্যালোয়ের‍্যাডক্লিফের ছাত্রী স্যালি গ্যান্টের সাথে পরিচিত হন, যাকে তিনি ১৯৫৯ সালে বিয়ে করেন, এবং পরবর্তীতে বাফেলো বিশ্ববিদ্যালয়ে স্থানান্তরিত হন যেখানে দুই বছর পর তাদের ছেলের জন্ম হয়।   কর্মজীবন  ডেভিড গ্যালোয়ে প্রথমে অ্যালব্রাইট-নক্স আর্ট গ্যালারির প্রকাশনা সম্পাদক হিসেবে কাজ করেন।  পরে মার্কিন যুক্তরাষ্ট্র ত্যাগ করে, তিনি ট্রিনিটি কলেজ ডাবলিন এবং সাসেক্স বিশ্ববিদ্যালয়ে শিক্ষকতা করেন। তিনি দ্য ডেইলি টেলিগ্রাফ, দ্য টাইমস এবং দ্য গার্ডিয়ানের জন্য ফ্রিল্যান্সিং সাংবাদিক হিসেবে কাজ করেন।  ১৯৬৭ সালে গ্যালোয়ে নিউ গ্যালারি (পরবর্তীতে মিউজিয়াম অফ কনটেম্পোরারি আর্ট ক্লিভল্যান্ড) প্রতিষ্ঠায় সহায়তা করার জন্য মার্কিন যুক্তরাষ্ট্রে ফিরে আসেন।  ১৯৭২ সালে নবপ্রতিষ্ঠিত রুহর বিশ্ববিদ্যালয় বখুমে আমেরিকান স্টাডিজের চেয়ারম্যান নিযুক্ত হওয়ার পর তিনি জার্মানিতে চলে যান এবং ইতিমধ্যে তাঁর প্রথম উপন্যাস, মেলোডি জোন্স, ব্যাপক সমালোচকদের প্রশংসা অর্জন করেন।  রুহর বিশ্ববিদ্যালয়ে শিক্ষকতা করার সময়, গ্যালোয়ে ইউরোপ, উত্তর আফ্রিকা এবং মধ্যপ্রাচ্য জুড়ে ব্যাপকভাবে বক্তৃতা দিয়েছিলেন, যার মধ্যে তেহরানের ইরান-আমেরিকা সোসাইটিতে নিয়মিত পরিদর্শনও ছিল।  ১৯৭৭ সালে তিনি ইরানের শাহবানুর ফারাহ পাহলভির সাথে দেখা করেন, যার কর্মীরা সম্রাজ্ঞীর রাজ্যাভিষেকের দশম বার্ষিকী উপলক্ষে তেহরান সমসাময়িক শিল্প জাদুঘর খোলার প্রস্তুতি নিচ্ছিলেন। গ্যালোয়েকে সেখানে প্রধান তত্ত্বাবধায়ক হিসেবে নিযুক্ত করা হয়েছিল এবং তার কর্মীদের সাথে পশ্চিমা বিশ্বের বাইরে পশ্চিমা শিল্পের সবচেয়ে গুরুত্বপূর্ণ সংগ্রহ সংগ্রহ করেছিলেন, যার মধ্যে সালভাদোর দালি, ক্লোদ মোনে, পাবলো পিকাসো, ভিনসেন্ট ফন গখ এবং অ্যান্ডি ওয়ারহলের কাজ অন্তর্ভুক্ত ছিল। এর পাশাপাশি পারভিজ তানাভোলির মতো ইরানি শিল্পীদের কাজও এতে প্রদর্শিত হয়েছিল।  ইরানি বিপ্লবের কয়েক মাস আগে, গ্যালোয়ে বখুমে তার অধ্যাপকত্ব পুনরায় শুরু করার জন্য তেহরান ত্যাগ করে জার্মানির উপারটালে আসেন। ফ্রান্সের ফোরকালকুইয়ার ভ্রমণের সময়, তিনি শহরের প্রাক্তন এপিস্কোপাল বাসস্থান, যা মেইসন ডি চ্যাপিট্রে নামে পরিচিত সেটা কিনেছিলেন। এটিকে তিনি শিল্পী এবং ছাত্রদের জন্য একটি অনানুষ্ঠানিক আবাসস্থলে রূপান্তরিত করেছিলেন।  ১৯৭৯ সালে, গ্যালোয়ে ইন্টারন্যাশনাল হেরাল্ড ট্রিবিউনের জন্য লেখা শুরু করেন। পত্রিকায় তার বহু বছর কাজের কারণে, তিনি পিনা বাউশ, কিথ হ্যারিং, ইয়োকো ওনো এবং অ্যান্ডি ওয়ারহলের মতো শিল্পীদের সাথে ঘনিষ্ঠ পেশাদার সম্পর্ক বজায় রেখেছিলেন। সাংবাদিকতার পাশাপাশি, গ্যালোয়ে আরও তিনটি উপন্যাস প্রকাশ করেন: আ ফ্যামিলি অ্যালবাম, লামার র‍্যানসম: প্রাইভেট আই এবং ট্যামসেন ।  ২০০২ সালে রুহর বিশ্ববিদ্যালয় ত্যাগ করার পর, গ্যালোয়ে ভেনিস বিয়েনাল এবং মস্কো মিউজিয়াম অফ মডার্ন আর্টসহ বিভিন্ন স্থানে অতিথি তত্তবধয়ক হিসেবে দায়িত্ব পালন করেন এবং একই সাথে আর্ট ইন আমেরিকা, এআরটিনিউজ এবং আইএইচটি-তে লেখালেখি চালিয়ে যান।   ২০১১ সালে, তিনি গায়িকা মেরিলিন ম্যানসনের আঁকা চিত্রকর্মের প্রদর্শনী  মিয়ামি বিচের আর্ট বাসেল এবং কুনস্ট্যাল ভিয়েনা উভয় স্থানে উদ্বোধন করেন।  প্রায় পঞ্চান্ন বছরের কর্মজীবনে, ডেভিড গ্যালোয়ে শিল্প, নকশা, সাহিত্য এবং স্থাপত্যের বিষয়ে শতাধিক বইয়ের লেখক হিসেবে অবদান রেখেছেন, একই সাথে বিশ্বব্যাপী তত্ত্বাবধায়ক, রিপোর্টিং এবং শিক্ষকতা করেছেন। ১৯৮৮ সালে তিনি রয়েল সোসাইটি অফ আর্টসের ফেলো হন।   নির্বাচিত গ্রন্থপঞ্জি    শিল্প সংগ্রহে অগ্রণী ভূমিকা (১৯৬২)  আমেরিকান ফিকশনের অ্যাবসার্ড হিরো (১৯৬৬)  হেনরি জেমস: দ্য পোর্ট্রেট অফ আ লেডি (১৯৬৭)  এডগার অ্যালান পো-এর নির্বাচিত লেখা (১৯৬৭)  দশটি আধুনিক আমেরিকান ছোটগল্প (১৯৬৮)  মেলোডি জোন্স (১৯৭৬)  ডেভিড হকনি: কলম, পেন্সিল এবং কালি দিয়ে ভ্রমণ (১৯৭৭)  একটি পারিবারিক অ্যালবাম (১৯৭৮)  এডওয়ার্ড লুইস ওয়ালান্ট (১৯৭৯)  লামার র‍্যানসম: প্রাইভেট আই (১৯৭৯)  ক্যালামাস (১৯৮২)  দ্য আদার পো (১৯৮৩)  তামসেন (১৯৮৩)  সাহিত্য প্রতিফলনের বিষয় হিসেবে ব্যক্তিগত বিবেক (১৯৮৬)  অ্যান্ডি ওয়ারহল: ইভেন্ট এবং নন-ইভেন্ট (১৯৮৮)  কিথ হ্যারিং (১৯৯২)  ট্রুম্যান ক্যাপোটের সমালোচনামূলক প্রতিক্রিয়া (১৯৯৯)  কিথ হ্যারিং: স্বর্গ ও নরক (২০০১)  কিথ হারিং: ল'আর্ট এ লা প্লেজ (২০০৫)  দ্য কিথ হ্যারিং শো (২০০৫)  জর্জ পুসেনকফ : মোনা লিসা ট্রাভেলস (২০০৭)  মেরিলিন ম্যানসন এবং ডেভিড লিঞ্চ : ব্যথার বংশতালিকা (২০১১)  বারবারা নেসিম : একটি শিল্পসম্মত জীবন - ভিক্টোরিয়া এবং অ্যালবার্ট জাদুঘর (২০১৩)  হারমান-জোসেফ কুহনা: দ্য হ্যান্ডেল সাইকেল (২০১৫)  হেনরি বারান্দে: দ্য ওয়ার্ক বিয়ন্ড (২০১৭)   আরো দেখুন    সমসাময়িক শিল্প  ফোরকালকুইয়ার  ইন্টারন্যাশনাল হেরাল্ড ট্রিবিউন  সমসাময়িক শিল্প জাদুঘর ক্লিভল্যান্ড  ফারাহ পাহলভি  রুহর বিশ্ববিদ্যালয় বোচুম  তেহরান সমসাময়িক শিল্প জাদুঘর  সাসেক্স বিশ্ববিদ্যালয়  উপারটাল   তথ্যসূত্র   বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:মার্কিন পুরুষ ঔপন্যাসিক বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন সমাজের বিশিষ্ট ব্যক্তি বিষয়শ্রেণী:মার্কিন প্রতিবেদক ও সংবাদদাতা বিষয়শ্রেণী:মার্কিন পুরুষ সাংবাদিক বিষয়শ্রেণী:মার্কিন শিল্প সংগ্রাহক বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:২০১৯-এ মৃত্যু বিষয়শ্রেণী:১৯৩৭-এ জন্ম